17.5.2006 Den Europæiske Unions Tidende L 1293 KOMMISSIONENS FORORDNING (EF) Nr. 734/2006 af 16. maj 2006 om gennemførelsesbestemmelser til Rådets forordning (EF) nr. 1255/1999 for så vidt angår støtte til privat oplagring af visse oste i oplagringsperioden 2006/07 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (!), særlig artikel 10, og ud fra følgende betragtninger: (1) — Ifølge artikel 9 i forordning (EF) nr. 1255/1999 kan der ydes støtte til privat oplagring af oste, som kan lagres, og af oste, som er fremstillet af fåre- og/eller gedemælk og mindst skal modne i seks måneder, hvis prisudviklingen og lagersituationen for disse oste tyder på en alvorlig uligevægt på markedet, som kan fjernes eller mindskes ved oplagring en del af året. (2) > Den sæsonbestemte produktion af visse oste, som kan lagres, og ostene Pecorino Romano, Kefalotyri og Kasseri forværres af den samtidige sæsonbestemte nedgang i forbruget. Den kraftigt opdelte produktion af disse oste forværrer desuden følgerne af det sæsonbe- stemte forbrug. De mængder, der svarer til forskellen mellem produktionen i sommer- og vintermånederne, bør derfor oplagres i en vis periode. (3) — Det bør bestemmes, hvilke typer oste og maksimums- mængder der kan ydes støtte for, og kontrakternes varighed bør fastlægges ud fra de faktiske markedsbehov og mulighederne for at opbevare ostene. (4) — Oplagringskontraktens bestemmelser og de nødvendige foranstaltninger, der skal sikre identifikation og kontrol af de pågældende oste, bør fastlægges nærmere. Støtten bør fastsættes ud fra oplagringsudgifterne og den lige- vægt, der skal opretholdes mellem oste, som der kan ydes støtte for, og andre oste, der kommer på markedet. I betragtning af dette og de disponible ressourcer bør beløbene til oplagringsudgifterne pr. dag nedsættes. (!) EFT L 160 af 26.6.1999, s. 48. Senest ændret ved forordning (EF) nr. 1913/2005 (EUT L 307 af 25.11.2005, s. 2). Beløbet til de finansielle udgifter bør beregnes på grundlag af en rentesats på 2,5 %. Hvad de faste udgifter angår, bør støtteforanstaltningen ikke omfatte andre end de daglige oplagringsudgifter og finansielle udgifter, da oplagring ikke medfører supplerende faste udgifter, men udgør en del af den normale fremstillingsproces for disse oste. (5) — Der bør fastsættes nærmere bestemmelser om dokumen- tation, regnskabsføring og hyppighed af og regler for kontrol. Medlemsstaterne bør kunne fastsætte, at kontra- henterne skal bære alle eller en del af kontrolom- kostningerne. (6) — Det bør tydeliggøres, at støtten til privat oplagring kun kan ydes for hele oste. (7) — Foranstaltningerne i denne forordning er i overensstem- melse med udtalelse fra Forvaltningskomitéen for Mælk og Mejeriprodukter — UDSTEDT FØLGENDE FORORDNING: Artikel 1 Formål I denne forordning fastsættes der gennemførelsesbestemmelser for ydelse af den i artikel 9 i forordning (EF) nr. 1255/1999 omhandlede EF-støtte til privat oplagring af visse oste (i det følgende benævnt »støtte«) for oplagringsperioden 2006/07. Artikel 2 Definitioner I denne forordning forstås ved: a) »lagerparti: en ostemængde på mindst 2 tons af samme type og indlagret samme dag på samme lager b) »dagen for den kontraktlige oplagrings begyndelse«: dagen efter indlagringen c) »sidste dag for kontraktlig oplagring«: dagen før udlagringen